open-index/open-wikipedia-markdown huggingface dataset:
Kriitinä

**Kriitinä** () on kylä Karjalan tasavallan Kemin piirin Kuuseman kunnassa Venäjällä. Se sijaitsee Vienanmereen laskevan Gridinka-joen suussa 65 kilometriä Kuusemasta linnuntietä pohjoiseen. Kylässä on 72 asukasta (vuonna 2013).

Kriitinän pomorilaiskylä on saanut alkunsa Solovetskin luostarin vuonna 1622 perustamasta suolankeittämöstä. 1600-luvun lopulla sieltä mainitaan kaksi perhettä. Venäläisten lisäksi kylässä asui Rukajärven ja Paanajärven pogostoista 1700-luvulla siirtyneitä karjalaisia, jotka venäläistyivät 1900-luvun alkuun mennessä. Asukkaat harjoittivat kalastusta, hylkeen- ja valaanpyyntiä sekä poronhoitoa. Tärkeimpänä kulkuyhteytenä toimi Vienanmeri.

1800- ja 1900-lukujen vaihteessa Kriitinä muodosti Ponkaman volostiin kuuluneen kyläkunnan. Vuonna 1905 siellä oli 62 taloa ja 471 asukasta. Neuvostoaikana perustettiin Kemin piiriin kuulunut Kriitinän kyläneuvosto. Vuonna 1933 kyläneuvostossa, johon kuului myös Psjatšihan sääasema, oli 383 asukasta. Yhtä lukuun ottamatta he olivat kaikki venäläisiä. Kalkalahden, Kriitinän ja Kuuseman kylähallintoalueet yhdistettiin 2000-luvun alun kunnallishallintouudistuksessa Kuuseman maalaiskunnaksi.

Kylästä on tieyhteys Jenkijärvelle. Palveluihin kuuluvat kulttuurikeskus museoineen, lääkintäasema ja kauppa. Lähistöllä sijaitsee Kriitinän rauhoitusalue.

Kriitinä on rakennuskannaltaan poikkeuksellisen hyvin säilynyt pomorilaiskylä, jossa on myös karjalaisia piirteitä. Se koostuu kallioille pystytetyistä hirsitaloista ja talousrakennuksista, joita yhdistävät puiset kävelysillat. Rakennusmuistomerkkeihin kuuluvat 1800-luvun puolivälissä pystytetystä tsasounasta 1900-luvun alussa remontoitu Pyhän Nikolaoksen kirkko sekä joukko vanhoja asuintaloja, aittoja ja saunoja. Kylän luoteispuolella on hautausmaa grobuineen ja erikoisine hautamuistomerkkeineen. Lähistöllä sijaitsee Rybnojen kivikautinen asuinpaikka. Sonrutšjan suussa on saamelaisten hautapaikka 1100–1400-luvuilta.

## Lähteet
* 

### Viitteet

## Aiheesta muualla
* Kriitinä Karjalan tasavallan matkailusivustolla  
* Kriitinälle omistettu sivusto
Vääräkoski

**Vääräkoski** (karjalaksi *Viäräkoški*, ) on maalaiskunta ja sen keskustaajama Karjalan tasavallan Kemin piirissä Venäjällä. Se sijaitsee Kemijoen varrella 53 kilometriä maanteitse Kemistä länteen. Taajamassa on 1&nbsp;100 ja kunnassa 1&nbsp;900 asukasta (vuonna 2012).

## Maantiede ja asutus
Vääräkosken kunnan pinta-ala on 2&nbsp;673,03 neliökilometriä. Se rajoittuu etelässä Belomorskin piirin Sosnavitsan, lännessä Kalevalan piirin Jyskyjärven ja koillisessa Kemin piirin Kuuseman kuntiin sekä idässä Kemin kaupunkiin.

Kunnan alueella virtaavat Kemijoki ja sen sivujoet Kesäjoki (ven. *Letnjaja*), Ohtajoki (*Nižnjaja Ohta*) ja Sompajoki (*Šomba*). Järviä ovat Kukuajärvi (*Kukuja*), Juurikkajärvi (*Jurika*), Kotijärvi (*Kurgijevo*), Luuluajärvi (*Lullo*), Vuotankijärvi (*Votani*), Kaijanperänjärvi (*Kaijanperja*), Tšieppijärvi (*Tseppi*), Paanajärvi (*Panozero*) ja Äynäjärvet (*Avneozero*).

Keskustaajaman lisäksi kuntaan kuuluvat Paanajärven, Somman (ven. *Šomba*) ja Äynäkosken (*Avneporog*) asutukset sekä Paanajärven kylä. Paanajärven asutuksessa on reilut 400 ja Äynäkoskella noin 250 asukasta. Sommassa ei ole lainkaan vakituista asutusta. Vuoden 2010 väestönlaskennan mukaan kunnan asukkaista 61 % on kansallisuudeltaan venäläisiä, 20 % karjalaisia, 9 % valkovenäläisiä ja 3 % ukrainalaisia.

## Historia
Usmanan kyläneuvostoon kuulunut Vääräkosken uudiskylä mainitaan vuoden 1926 väestönlaskennan tuloksissa. Vuonna 1933 siellä oli 81 asukasta, joista valtaosa oli venäläisiä. Nykyinen taajama on syntynyt vuonna 1985 Vääräkosken vesivoimalaitoksen rakentamisen yhteydessä. 

## Liikenne, talous, kyläkuva ja palvelut
Vääräkosken kautta kulkee Kemin, Uhtuan ja Lonkan välinen maantie. Taajamassa toimii vesivoimalaitos, metsänhoitoalueen konttori sekä rakennuskiveä louhiva yritys.

Vääräkosken taajama koostuu etupäässä kunnallisista asuintaloista, joista osa on keskeneräisiä tai tyhjillään. Palveluihin kuuluu lastentarha, koulu,  kulttuuritalo, lääkintäasema, yleinen sauna ja posti.

## Nähtävyydet
Seudulla on useita muinaisia asuinpaikkoja. Rakennusmuistomerkkeihin kuuluvat 1800-luvun lopulla rakennettu Paanajärven kirkko sekä kylän asuin- ja talousrakennukset. Vääräkoskella on toisessa maailmansodassa kaatuneiden neuvostosotilaiden hautapaikka. Paanajärven kylällä on historiallisen asutuksen status.

## Lähteet
* 

### Viitteet

## Aiheesta muualla
* Vääräkosken kunnan sivusto
Vincent Schiavelli

**Vincent Andrew Schiavelli** (10. marraskuuta 1948 – 26. joulukuuta 2005) oli yhdysvaltalainen luonnenäyttelijä. Schiavelli oli tunnettu erikoisesta ulkonäöstään, jonka ansiosta hänet usein valittiin esittämään outoja roolihahmoja.

Schiavelli syntyi Brooklynissä New Yorkissa italialais-amerikkalaiseen perheeseen. Hänellä diagnosoitiin lapsena Marfanin oireyhtymä. Hän opiskeli näyttelemistä New Yorkin yliopiston teatterilinjalla, näyttämöllä hän esiintyi 1960-luvulta lähtien.

Schiavellin ensimmäinen valkokangasrooli oli Miloš Formanin vuonna 1971 valmistuneessa elokuvassa *[[Taking off – otetaan hatkat]]*. Hyvä roolityö poiki hänelle paljon töitä, varsinkin Formanin elokuvissa. Schiavelli avusti myös elokuvan käsikirjoittajia käsikirjoitustyössä. Televisiosarjassa Schiavelli esiintyi ensimmäisen kerran vuonna 1972, hänellä oli pieni sivuosa komediasarjassa *The Corner Bar*.

Schiavelli oli naimisissa näyttelijä Allyce Beasleyn kanssa vuodet 1985–1988. Pariskunnan poika, Andrea, syntyi vuonna 1987. Vuonna 1992 Schiavelli avioitui yhdysvaltalaisen harpunsoittajan Carol Mukhalianin kanssa.

Vincent Schiavelli menehtyi keuhkosyöpään 57 vuoden ikäisenä kotonaan Sisilian Polizzi Generosassa, samassa kaupungissa, josta hänen isoisänsä oli kotoisin. Schiavelli kirjoitti kaupungista myös vuonna 2002 ilmestyneessä kirjassaan *Many Beautiful Things: Stories and Recipes from Polizzi Generosa*.

## Tunnettuja rooleja
* *[[Taking off – otetaan hatkat]]* (*Taking Off*, 1971) – Schiavelli
* *[[Yksi lensi yli käenpesän (elokuva)|Yksi lensi yli käenpesän]]* (*One Flew Over The Cuckoo’s Nest*, 1975) – potilas Frederickson
* *[[Taxi (televisiosarja)|Taxi]]* (*Taxi*, televisiosarja, 1978–1983) – Gorky-pappi
* *[[Frisco Kid]]* (*The Frisco Kid*, 1979) – Bruno
* *[[Amadeus (elokuva)|Amadeus]]* (*Amadeus*, 1984) – Salierin palvelija
* *[[Kuumat kinkut]]* (*Fast Times at Ridgemont High*, 1982)
* *[[Fast Times]]* (*Fast Times*, spin-off-televisiosarja elokuvasta *Kuumat kinkut*, 1986) – Vargas
* *[[Ghost – näkymätön rakkaus]]* (*Ghost*, 1990) – kummitus metrossa
* *[[Batman – paluu]]* (*Batman Returns*, 1992)
* *[[Huominen ei koskaan kuole]]* (*Tomorrow Never Dies*, 1997)
* *[[Man on the Moon]]* (*Man on the Moon*, 1999) – Maynard Smith

Schiavelli näytteli kaikkiaan yli viidessäkymmenessä elokuvassa. Vuonna 1997 *[[Vanity Fair (lehti)|Vanity Fair]]* -lehti valitsi hänet yhdeksi Yhdysvaltojen parhaista luonnenäyttelijöistä.

## Lähteet

## Aiheesta muualla
*
Petkel

**Petkel** tai **petkele** tarkoittaa seuraavia asioita:

* petkel eli petkele, työkalu:
** survin, jota käytetään aineksen hienontamiseen morttelissa eli huhmaressa
** Petkele (työkalu) työkalu, jossa suoran varren päässä on poikittainen suora terä ja jota voidaan käyttää hakkurina aineksen hienontamiseen ja jään rikkomiseen tai taltan tapaan puun kuorimiseen pitkittäin

* Petkele, suomalainen tanssiteatteriryhmä
* Petkele, kylä Haminassa
* Petkele, saari Kerimäellä
* Petkele, kylä Siikaisissa
* Petkeljärven kansallispuisto, alue Ilomantsissa.
Otaniemen RoolipeliClubi

**Otaniemen RoolipeliClubi ry** (**ORC**) on Aalto-yliopiston Ylioppilaskunnan alayhdistys ja harrastejärjestö. Yhdistys perustettiin teekkareiden peliharrastuksen edistämiseksi ja harrastemahdollisuuksien lisäämiseksi. 

Yhdistyksen logossa on kuvattuna ristikkäin asetellut piikkinuijat ja "ORC"-teksti.

ORCn järjestää toimintaa roolipeleihin, liveroolipeleihin, lautapeleihin, miniatyyripeleihin, korttipeleihin ja keskiaikaisiin tansseihin liittyen. Toiminta perustuu suurimmalta osin kahdesti viikossa Otaniemessä järjestettäviin peli-iltoihin, joissa lähinnä pelataan lauta-, miniatyyri- ja keräilykorttipelejä (kuten  ja ). Erilaisia tapahtumia, kuten pelileirejä ja tanssiaisia, yhdistys järjestää muutamia kertoja vuodessa. 

Suomen suurin roolipelialan tapahtuma Ropecon syntyi, kun yhdistyksen ulkojäsen Niko Mikkanen järjesti muiden yhdistyksen aktiivien avulla pelitapahtuman Paasitornissa vuonna 1994. Ropecon irrotettiin omaksi yhdistyksekseen vuonna 1996.

## Aiheesta muualla
*ORC:n kotisivut
Maatuli

**Maatuli** eli **maapalo** tarkoittaa maa-aineen palamista yleensä metsäpalon yhteydessä. Maatuli on esimerkiksi turvepalo. Maatuli voi olla myös kuivan mullan, kivihiilen tai palavankiven palamista.
Gorilla Biscuits

**Gorilla Biscuits** on New Yorkista Yhdysvalloista kotoisin oleva straight edge hardcore punk -yhtye, joka toimi 1987&ndash;1991. Yhtye palasi keikkalavoille vuonna 2006 ja teki vuonna 2007 kuukauden mittaisen kiertueen Euroopassa.

## Jäsenet

* Arthur Smilios — basso
* Anthony Civarelli ("Civ") — laulu
* Walter Schreifels — kitara
* Sammy Siegler — rummut
* Alex Brown — kitara

Yhtyeen alkuperäisen olemassaolon aikana jäsenet eivät tahtoneet paljastaa sukunimiään, joten he käyttivät levytyksessäkin vain etunimiään ("Civiä" lukuun ottamatta).

## Diskografia
### Albumit

* *Start Today* - LP (Revelation, 1989 [uudelleenjulkaisu vuonna 1995], remasteroitu uudelleenjulkaisu vuonna 2006)

### 7":t

* *Gorilla Biscuits* - 7" (Revelation, 1988)

### Bootlegit

* *Walter Sings the Hits* saksalainen bootleg
* *Having a Great Time: Wish you were here* bootleg
Hadamardin matriisi

**Hadamardin matriisi** tarkoittaa matematiikassa neliömatriisia, jonka komponentit ovat lukuja +1 ja &minus;1 ja jonka rivit ovat pareittain ortogonaalisia.  Hadamardin matriiseja käytetään virheitä korjaavien koodien teoriassa muun muassa Reed-Muller-koodien konstruoimiseen.

Matriisit on nimetty ranskalaisen matemaatikon Jacques Hadamardin mukaan.

## Ominaisuudet

Määritelmästä seuraa, että kertalukua n oleva Hadamardin matriisi H toteuttaa ehdon
: H H^{\mathrm{T}}= n I_n 
missä *I<sub>n</sub>* on *n* &times; *n* yksikkömatriisi.

Olkoon *M* kertalukua *n* oleva kompleksinen matriisi, jonka alkiot toteuttavat ehdon |*M<sub>ij</sub>*| &le;1. Tällöin Hadamardin epäyhtälön mukaan
: |\operatorname{det}(M)| \leq n^{n/2}. 
Yhtäsuuruus tässä rajassa saavutetaan reaalilukumatriisilla *M* silloin ja vain silloin, kun *M* on Hadamardin matriisi.

Hadamardin matriisin kertaluku voi olla vain 1, 2, tai luvun 4 monikerta.

## Sylvesterin konstruktio

Esimerkkejä Hadamardin matriiseista onnistui ensimmäisenä konstruoimaan James Joseph Sylvester. Olkoon *H* kertalukua *n* oleva Hadamardin matriisi.  Tällöin ositettu matriisi
:\begin{bmatrix} H & H\\ H & -H\end{bmatrix} 
on kertalukua 2*n* oleva Hadamardin matriisi. Tätä prosessia toistamalla saadaan muodostettua seuraava jono Hadamardin matriiseja:
: H_1 = \begin{bmatrix}1\end{bmatrix} 
: H_2 = \begin{bmatrix} 1 & 1 \\ 1 & -1 \end{bmatrix} 
: H_4 = \begin{bmatrix} 1 & 1 & 1 & 1 \\ 1 & -1 & 1 & -1 \\ 1 & 1 & -1 & -1 \\ 1 & -1 & -1 & 1 \end{bmatrix} 
:: \vdots 
Tällä tavalla Sylvester onnistui konstruoimaan kertalukuja 2*k*, missä *k* on ei-negatiivinen kokonaisluku, olevia Hadamardin matriiseja.

Sylvesterin matriiseilla on useita erityisominaisuuksia.
Ne ovat muun muassa symmetrisiä. Ensimmäisen rivin ja ensimmäisen sarakkeen komponentit ovat kaikki positiivisia. Sylvesterin matriisit liittyvät läheisesti Walshin funktioihin.

## Hadamardin konjektuuri

Tärkein Hadamardin matriiseihin liittyvä avoin ongelma koskee niiden olemassaoloa. *Hadamardin konjektuurin* mukaan on olemassa kaikkia kertalukuja 4*k*, missä *k* on positiivinen kokonaisluku, olevia Hadamardin matriiseja.
  
Sylvesterin menetelmällä voidaan muodostaa Hadamardin matriiseja, joiden kertaluku on 1, 2, 4, 8, 16, 32, jne. Hadamard itse onnistui pian konstruoimaan kertalukuja 12 ja 20 olevat Hadamardin matriisit. Raymond Paley esitti myöhemmin menetelmän, jolla voidaan konstruoida Hadamardin matriiseja, joiden kertaluku on muotoa *q*&nbsp;+&nbsp;1, missä *q* on jonkin parittoman alkuluvun potenssi, joka on kongruentti luvun 3 kanssa modulo 4. Hän esitti konstruktiomenetelmän myös Hadamardin matriiseille, joiden kertaluvut ovat muotoa 2(*q*&nbsp;+&nbsp;1), missä *q* on jonkin parittoman alkuluvun potenssi, joka on kongruentti luvun 1 kanssa modulo 4. Paleyn konstruktio perustuu äärellisten kuntien teoriaan.

## Lähteet
Maavalo

**Maavalot** () ovat harvinaisia väitettyjä valoilmiöitä, joita esiintyy taivaalla tai maanpinnan lähellä, joissain kuvauksissa jopa veden alla. Maavalot muistuttavat usein muodoltaan palloa tai pilveä. Ne voivat liikkua nopeasti, hitaasti tai pysyä paikallaan. Maavaloja havaitaan eniten vuoristoseuduilla.

Nimen "earth light", maavalo, antoi ilmiölle Paul Devereux vuonna 1982. Samalla hän erotti tämänkaltaiset ilmiöt omaksi ryhmäkseen. Sitä ennen tämän kaltaisia ja muitakin valoilmiöitä kutsuttiin "haamuvaloiksi". (eng: spook lights) Maavaloja ei ole pystytty tieteellisesti selittämään, mutta niistä on monia teorioita. Maanvalojen tai osan maavaloiksi kutsutuista ilmiöistä arvellaan liittyvän maaperään, mineraaliesiintymiin tai tektoniikkaan. Psykologian professori Michael Persinger uskoo maanvalojen johtuvan voimakkaasta sähkömagneettisesta kentästä, jonka syntyy maaperän lohkoliikuntojen paineesta. Hänen huomioittensa mukaan maavaloja havaitaan varsinkin lohkoliikuntojen läheisyydessä. Persingerin mukaan maavalot selittävät merkittävän osan ufohavainnoista. Joihinkin ufohavaintoihin liittyvät oudot olennot hän taas selittää kokeisiinsa perustuen sähkömagneettisen kentän aivoissa aiheuttamiksi hallusinaatioiksi. Tämä selitys on kuitenkin kiistanalainen. 

Usein maavaloa voidaan kutsua myös virvatuleksi, sillä ei ole tarkkaan määritelty, mitä valoilmiöitä kuuluu virvatuliin. Virvatulet ovat kansanperinteiden tuntemia valoilmiöitä, joita tapahtuu maanpinnassa tai sen lähellä. Maavalot voivat kuitenkin näkyä yläilmoissakin. Eri aikakaudet ja kulttuurit ovat antaneet maavaloille omiin mytologioihinsa pohjautuvia nimityksiä ja selityksiä. Ne on nähty muun muassa lohikäärmeiksi, piruiksi, henkiolennoiksi ja UFO:iksi. 
Kuten virvatulia, myös maavaloja esiintyy joissain paikoissa enemmän kuin muualla. Tällainen on muun muassa Norjan Hessdalen, pieni laakso, jossa ilmiötä on tutkittu vuodesta 1983. Vuodesta 1998 Hessdalenissa on ollut automaattinen mittausasema, joka on muun muassa kuvannut valot lukuisia kertoja. Nykyisin Hessdalenissa maavaloja havaitaan noin 20 vuodessa. Huippuaikana vuosien 1981 ja 1984 välillä havaitsemistiheys oli jopa 20 havaintoa viikossa. Suomessa tämäntapaisia ilmiöitä väitetään näkyvän usein Saimaan Oriveden Paasselällä, joka on meteori-iskun synnyttämä järvenselkä.

## Katso myös
*Maanjäristysvalo

## Aiheesta muualla
*The Encyclopedia of Astrobiology, Astronomy and Spaceflight
*Project Hessdalen (Englanniksi ja Norjaksi, kuvia ilmiöstä)
*Earth Lights Phenomenon
Wasted

**Wasted** on suomalainen punk-yhtye, joka aloitti Joensuussa vuonna 1996. Yhtye on keikkaillut runsaasti kotimaassa ja tehnyt useita Euroopan-kiertueita. Wasted on tunnettu kantaa ottavista sanoituksista lauluissaan. Jäsenet tukevat muun muassa antimilitarismia ja eläinten oikeuksia.

Ville ja Antti Rönkkö kuuluvat myös I Walk The Line -yhtyeeseen ja basisti Tuomas Järvinen soittaa Abduktiossa.

## Jäsenet
### Nykyiset

* Ville Rönkkö – laulu, kitara
* Antti Rönkkö – kitara
* Miikka Järvinen – rummut
* Tuomas Järvinen – basso

### Entiset

* Kalle – basso (1996–2003)

## Diskografia
### Albumit

* *Suppress & Restrain* (LP/CD, Combat Rock Industry, 2000; MC, Trujaca Fala, 2000)
* *Down and Out* (CD, Combat Rock Industry, 2001; LP, Scene Police; MC, Trujaca Fala)
* *Can't Wash off the Stains* (MCD/10", Combat Rock Industry / Boss Tuneage, 2003)
* *Here We Go Again* (kokoelma-CD, Combat Rock Industry, 2003)
* *Heroes Amongst Thieves* (CD, Combat Rock Industry, 2004)
* *Outsider By Choice* (LP/CD, Combat Rock Industry, 2011)
* *The Early Years* (kokoelma-2LP/CD, Combat Rock Industry, 2012)
* *Rugged, Raw & Unplugged* (10", Combat Rock Industry, 2013)
* *Here Comes The Darkness* (LP/CD, Combat Rock Industry, 2013)
* *The Truth Will Not Be Televised* (12", Combat Rock Industry, 2016)
* *Modern Lie* (LP/CD, Combat Rock Industry, 2022)

### 7":t

* *Inside Out* (Undergound-productions, 1998)
* *Battle of Life* (Grey Days/Halla, 1999)
* *On the Brink* (Brown/Grey Days, 1999)
* *Wasted/The Stakeout split* (Combat Rock Industry/7Ply, 2001)
* *Modern World Is Dead* (Combat Rock Industry, 2010)

### Kokoelmilla mukana

* *Jäähyväiset aseille 2* (CD, AKL, 1999)
** kappaleet ”Missing in Action” ja ”War Heroes”
* *Underground Invasion #4* (CD, Beer City Records, 1999)
** kappale ”Root of All Evil”
* *Lepakon hautajaiset Live 12.–13.11.1999* (Hautajaisväki, 2000)
** kappale ”Battle of Life”
* *Rönky* (7" EP, Rönky Records)
** kappale ”Pacified (By War)”
* *Lippajärvi* (7" EP, Brew)
** kappale ”White Trash Disease”
* *Passing Bells* (7", Passing Bells)
** kappale ”No End in Sight”
* *Isältä pojalle: Suomipunk 1978–2001* (CD, Megamania, 2001)
** kappale ”One of Them”
* *Garaz* (CD, Garaz, 2001)
** kappaleet ”Here, Now & Always” ja ”Jaded Eyes”
* *Pasazer #15* (CD, Pasazer, 2001)
** kappale ”Here, Now & Always”
* *Pasazer #16* (CD, Pasazer, 2002)
** kappale ”Fuel”

### Musiikkivideot
* ”The Corner”
* ”In the Suburbs”
* "Concrete Wasteland"

## Aiheesta muualla
* Bändin viralliset kotisivut  
*
Mustasilmägalaksi

**Mustasilmägalaksin** (joka tunnetaan myös "Pahan silmän galaksina", "Nukkuvan kauneuden galaksina", M64:nä ja NGC 4826:na) löysi Edward Pigott 23. maaliskuuta 1779.

M64 on tunnettu tähtitaivaan kohde harrastelijatähtitieteilijöiden keskuudessa, koska se on mahdollista nähdä myös pienillä kaukoputkilla. Se on kierteisgalaksi, joka sijoittuu Bereniken hiusten tähtimuodostelmaan. Mustasilmägalaksin etäisyys Maasta on 17 miljoonaa valovuotta. Galaksilla on vaikuttava tumma pölypilvi sen kirkkaan ytimen edessä. Siitä tulevat galaksin nimet "Mustasilmä" ja "Paha silmä".

## Yleistietoa

Ensimmäisellä silmäyksellä Mustasilmägalaksi näyttää aivan tavalliselta kierteisgalaksilta. Kuten useimmissa tapauksissa galakseista, kaikki M64:n tähdet *näyttävät* pyörivän samaan suuntaan ja myötäpäivään. Viimeaikaiset yksityiskohtaiset tutkimukset ovat kuitenkin johtaneet huomattaviin tuloksiin siitä, että tähtienvälinen kaasu M64:n ulkopuolella liikkuu vastakkaiseen suuntaan kuin kaasu ja tähdet galaksin sisemmissä osissa. Tämän rakenteen uskotaan laukaisevan monien uusien tähtien kehityksen galaksin uloimman ja sisemmän osan välillä olevan kuvitellun rajan alueella eli alueella, jolla vastakkaisiin suuntiin liikkuvat kaasut ovat kontaktissa toisiinsa.

Tähtitieteilijät uskovat, että vastakkainen pyörimisliike johtuu noin miljardi vuotta sitten tapahtuneesta kahden galaksin yhteentörmäyksestä, kun M64 veti puoleensa seuralaisgalaksin. Törmäyksessä pienemmän galaksin tähdet joko sulautuivat päägalaksiin tai katosivat avaruuteen. Pienempi galaksi tuhoutui siis kokonaan.

Galaksin sisemmän osan säde on vain noin 3&nbsp;000 valovuotta, kun taas ulompi osa ulottuu 40&nbsp;000 valovuoden päähän.

M64:n tarkkailijan näkemät siniset alueet ovat kuumia, nuoria tähtiä, jotka ovat juuri muodostuneet. Vaaleanpunaiset alueet ovat puolestaan hehkuvaa vetyä, joka alkaa fluoresoida, kun se asettuu alttiiksi uusien tähtien ultraviolettisäteilylle.

## Lähteet
Hilda Häkkinen

**Hilda Maria Häkkinen**, o.s. *Könni*, (18. helmikuuta 1894 Töysän Ylipää – 31. joulukuuta 2005 Töysä) oli eläessään Suomen vanhin ihminen. Kuollessaan 111-vuotiaana hän oli kaikkien aikojen toiseksi tai kolmanneksi vanhimman iän saavuttanut suomalainen. Hänen elinaikanaan Suomea ehti hallita kaksi keisaria ja yksitoista presidenttiä. Hän oli seitsemänlapsisen maanviljelijäperheen neljäs lapsi.

Häkkinen kertoi itse syntyneensä 18. maaliskuuta ja halusi viettää syntymäpäiväänsä silloin. Kirkonkirjojen mukaan hän oli syntynyt 18. helmikuuta.
 
Häkkinen asui pitkään Hakojärvellä tyttärensä Kerttu Könnin kanssa talossa, jossa ei ollut sähköä eikä juoksevaa vettä. Pitkän elämänsä syyksi Häkkinen arveli juuri yksinkertaista elämäntapaa. Myös gerontologian professori Antti Hervosen mukaan päivittäiset askareet pitivät Häkkisen virkeänä ja toimintakykyisenä.

Viimeiset vuodet Häkkinen asui palvelutalo Elviirassa, jossa hän myös kuoli. Siellä hän vietti myös 111-vuotissyntymäpäivänsä, jolloin vieraana oli muiden muassa tasavallan presidentti Tarja Halonen. 

Hannu Karpo kävi tapaamassa Häkkistä kahteen kertaan ja esitti televisio-ohjelmassaan tämän 100- ja 109-vuotisjuhlat.

Kaikkien aikojen vanhin suomalainen oli mahdollisesti Maria Andersson, jonka uskotaan kuolleen 117-vuotiaana vuonna 1946. Ikä ei kuitenkaan ole täysin varma, joten Häkkistä vanhempi olisi ainoastaan 112-vuotiaana kuollut Lempi Rothovius.

## Lähteet
*
Abduktio (yhtye)

**Abduktio** oli suomalainen hardcore punk -yhtye, joka perustettiin Ylöjärvellä vuonna 1998. Myöhemmin yhtye toimi Tampereella. Yhtyeen musiikkia on kuvailtu mm. "moderniksi hardcoreksi", ja se julkaisi kaksi albumia sekä useita lyhyitä levyjä ja soitti lähes 300 keikkaa.  

Abduktion sanoitukset olivat pääosin poliittisia, ottaen kantaa muun muassa militarismiin, kapitalismiin, nationalismiin ja ekologiaan. 

Abduktion kitaristi ja säveltäjä Jukka Laajakallio menehtyi 14. joulukuuta 2011, jonka myötä myös koko yhtyeen toiminta lopetettiin. Yhtye esiintyi vielä viimeisen kerran 7. huhtikuuta 2012 Tampereen Klubilla.

Abduktio julkaisi 16. huhtikuuta 2017 Bandcamp -sivustollaan uuden kappaleen Waterloo. Kappale on osa myöhemmin julkaistavaa 12" EP:tä, jonka nimi on Jotain palaa.

## Jäsenet
### Nykyinen kokoonpano
*Mikko Suikkanen – laulu (1998-2012, 2017, 2023, 2025)
*Tuomas ”Jamppa” Järvinen – basso (1998-2012, 2017, 2023, 2025)
*Antti Sompinmäki – kitara (2001-2012, 2017, 2023, 2025)
*Heikki Jalonen – kitara (2025), rummut (2005-2012, 2017, 2023)
*Tuomas Ikonen – rummut (2025) 

### Aikaisemmat jäsenet
*Jukka ”Zuge” Laajakallio – kitara ja taustalaulu (1998–2011)
*Teemu Alajoki – rummut (2003–2005)
*Timka Seppänen – rummut (1998–2003)

## Diskografia

### Studioalbumit
* 
* 

### EP:t
* 
* 
* 
* 
* 

### Split-albumit
* 

### Kokoelma-albumit
* 

### Demot
* 
* 
* 
* 

### Singlet
* ”Kolme iskua globalisaation selkärankaan” (2001, CDR)

## Lähteet

## Aiheesta muualla
*Yhtyeen viralliset kotisivut
Survin

**Survin** voi tarkoittaa seuraavia asioita:
*työkalu, jota käytetään aineksen hienontamiseen morttelissa eli huhmaressa
*puunuija, jolla soseutetaan esim. perunoita
Terje Langli

**Terje Bjarte Langli** (s. 3. helmikuuta 1965 Steinkjer, Norja) on norjalainen entinen maastohiihtäjä.

Langli oli mukana jo 1987 MM-hiihdoissa Oberstdorfissa, missä hän saavutti Norjan joukkueessa viestipronssia. 1991 MM-kisoissa Val di Fiemmessä Langli voitti kymmenen kilometrin perinteisen hiihtotavan kilpailun. 1992 Albertvillen olympialaisissa Langli voitti Norjan joukkueessa viestikultaa sekä pronssia 30 kilometrin vapaan hiihtotavan kilpailussa. Hän voitti viestikultaa myös 1993 MM-hiihdoissa Falunissa. Urheilu-uransa jälkeen Langli on toiminut Norjan hiihtomaajoukkueen huoltopäällikkönä ja vuodesta 2006 lähtien tuotekehitystehtävissä Rapala VMC -konsernissa.

## Lähteet
*
Johan Grøttumsbråten

**Johan Grøttumsbråten** (12. helmikuuta 1899 – 24. tammikuuta 1983) oli norjalainen maastohiihtäjä ja yhdistetyn hiihtäjä. Kummassakin lajissa hän oli 1920–1930-luvuilla maailman terävimmällä huipulla.

MM-kultaa Grøttumsbråten voitti 1926 Lahdessa yhdistetyssä ja 1931 Oberhofissa sekä yhdistetyssä että 18 kilometrin hiihdossa. Muina vuosina hän ei MM-kilpailuihin osallistunut.

Olympialaisissa Grøttumsbråten voitti 1924 Chamonix'ssa 18 kilometrin hiihdossa hopeaa ja 50 kilometrin hiihdossa sekä yhdistetyn kilpailussa pronssia. Sekä 1928 Sankt Moritzissa että 1932 Lake Placidissa hän voitti yhdistetyssä olympiakultaa. Sankt Moritzissa hän voitti lisäksi 18 kilometrin hiihtokilpailun. Lake Placidissa hän sijoittui 18 kilometrillä kuudenneksi.

Holmenkollenin kisoissa Grøttumsbråten voitti yhdistetyn vuosina 1923, 1926, 1928, 1929 ja 1931. Ainoan Norjan-mestaruutensa hän voitti yhdistetyssä vuonna 1926.

Vuoden 1952 Oslon talviolympialaisissa Johan Grøttumsbråten toimi Suomen joukkueen yhdysmiehenä norjalaisjärjestäjiin. Hänet palkittiin kisojen päätttyessä tästä työstä Suomen Leijonan ritarikunnan I luokan mitalilla.

## Lähteet
* 

### Viitteet
Ulrich Wehling

**Ulrich Wehling** (s. 8. heinäkuuta 1952 Halle) on saksalainen yhdistetyn hiihtäjä, eräs kautta aikain menestyneimpiä lajissaan, jossa hän on ainoana voittanut kolme henkilökohtaista olympiakultaa. Hän edusti aktiiviurallaan Saksan demokraattista tasavaltaa.

Wehling voitti yhdistetyssä nuorten Euroopan-mestaruuden vuonna 1971 ja seuraavana vuonna Sapporossa olympiakultaa ennätyksellisen nuorena, 19 vuoden ja 212 päivän ikäisenä. Falunin MM-hiihdoissa 1974 hän voitti kultaa huolimatta pitkän kilpailutauon aiheuttaneesta edellissyksyn loukkaantumisesta, ja Innsbruckissa 1976 hän voittaa toistamiseen olympiakultaa. Lahden MM-kilpailuissa 1978 hän saavutti pronssia oltuaan mäkiosuuden jälkeen vasta kahdeksantena mutta Lake Placidissa 1980 hän voitti kolmannen olympiakultansa.

Wehling voitti yhdistetyn Holmenkollenilla vuosina 1975, 1976 ja 1977, Salpausselällä vuonna 1975 sekä Falunissa vuosina 1975 ja 1979. Hän voitti Itä-Saksan mestaruuden kuusi kertaa vuosina 1973–1979.

Urheilu-uransa jälkeen Uli Wehling toimi Kansainvälisen hiihtoliiton (FIS) kilpailunjohtajana menestyslajissaan yhdistetyssä.

## Saavutukset
* 1971 nuorten EM-kisat: kultaa
* Talviolympialaiset 1972, Sapporo: kultaa
* 1974 MM-hiihdot, Falun: kultaa
* Talviolympialaiset 1976, Innsbruck: kultaa
* 1978 MM-hiihdot, Lahti: pronssia
* Talviolympialaiset 1980, Lake Placid: kultaa

## Lähteet
* 

### Viitteet
Akutan Island

**Akutan Island** () on Aleuttien saariston Foxsaariin kuuluva saari Alaskassa. Se on noin 30 kilometriä pitkä ja sillä sijaitsee Akutanin kaupunki. Saarella on myös Mount Akutanin tulivuori, joka on 1&nbsp;303 metriä korkea.

Akutan on P. K. Krenitzinin ja M. Levaševin vuonna 1768 ilmoittama saaren aleutinkielinen nimi. James Cook kirjoitti sen muodossa "Acootan" vuonna 1785. Nimi saattaa tulla aleutin sanasta *hakuta*, joka R. H. Georgheganin mukaan tarkoittaa: "tein virheen".

## Lähteet
Fred Børre Lundberg

**Fred Børre Lundberg** (s. 25. joulukuuta 1969 Bardu) on entinen norjalainen yhdistetyn urheilija. Hänen uransa parhaat vuodet ajoittuivat 1990-luvulle, jolloin hän oli maailman terävimmällä huipulla.

Yhdistetyn maailmancupin kokonaiskilpailun Lundberg voitti kaudella 1990–1991. Samana vuonna Val di Fiemmen MM-hiihdoissa hän voitti maailmanmestaruuden yhdistetyn henkilökohtaisessa kilpailussa. 1992 Albertvillen olympialaisissa Lundberg voitti joukkuekilpailun hopeaa yhdessä Trond Einar Eldenin ja Knut Tore Apelandin kanssa. Joukkuehopeaa hän saavutti myös 1993 Falunin MM-hiihdoissa.

1994 Lillehammerin olympialaisissa Lundberg voitti henkilökohtaisen kilpailun kultaa ja joukkuekilpailun hopeaa Apelandin ja Bjarte Engen Vikin kanssa. 1995 Thunder Bayn MM-kisoissa hän voitti henkilökohtaisen kilpailun ja saavutti joukkuekilpailun hopeaa Apelandin, Vikin ja Halldor Skårdin kanssa.  Samojen miesten kanssa Lundberg voitti joukkuekilpailun kultaa 1997 Trondheimin MM-kisoissa ja 1998 Naganon olympialaisissa. Vielä 1999 Ramsaun MM-hiihdoissa Lundberg saavutti joukkuehopeaa Vikin, Eldenin ja Kenneth Bråtenin kanssa.

Seuratasolla Lundberg edusti Bardu IL:ää.

## Lähteet
*
Alakanuk

**Alakanuk** on toisen luokan kaupunki Alaskan osavaltion länsirannikolla. Sana *alakanuk* on jupikkisana joka tarkoittaa "väärää tietä". G. R. Putnam U.S. Coast & Geodetic Surveysta mainitsi kylän ensimmäisen kerran vuonna 1899. Sitä asutti alun perin jupikkišamaani Anguksuar perheineen. 

Vuoden  väestönlaskennassa Alakanukissa asui 652 ihmistä. Näistä 95,40&nbsp;% edusti etnisesti Amerikan alkuperäiskansoja. Kaupungin tärkein elinkeino on kalastus.

## Lähteet
Aleknagik

**Aleknagik** on kaupunki Alaskan lounaisrannikolla. Se on saanut nimensä läheisen Aleknagikin järven mukaan. Jupikkien kielellä *aleknagik* tarkoittaa "väärää tietä kotiin". 

Vuoden  väestönlaskennassa Aleknagikissa asui 221 ihmistä. Näistä 81,90 % edusti etnisesti Amerikan alkuperäiskansoja.

1800-luvun lopulla Aleknagikissa ja lähikylissä asui noin 200 ihmistä. Vuosien 1918-1919 influenssaepidemia tappoi suurimman osan kylien asukkaista. Muutamat henkiin jääneet muuttivat alueelta. 1920-luvulla entiset asukkaat alkoivat palata alueelle ja vuonna 1931 Aleknagikissa asui 30 ihmistä. 

Noin kaksi kilometriä itään kylästä on Aleknagikin lentokenttä (FAA-tunnus 5A8).

## Lähteet
Allakaket

**Allakaket** on kaupunki Alaskassa. Vuoden  väestönlaskennassa siellä asui 97 ihmistä. Näistä 95,88 % edusti etnisesti Amerikan alkuperäiskansoja.

## Lähteet

## Aiheesta muualla

* Allakaket Google Localissa
Anaktuvuk Pass

**Anaktuvuk Pass** on kaupunki Alaskassa. Anaktuvuk Pass on Brooks Rangella, Anaktuvuk ja John -jokien välissä. 

Anaktuvuk Pass on saanut nimensä Anaktuvuk-joen (Anaktuvuk River) mukaan. *Anaktuvuk* tarkoittaa inupiattien kielellä "karibunjätösten paikkaa". Pohjois-Alaskassa eli nomadiryhmä nimeltään *nunamiut*, joka metsästi karibuja merinisäkkäiden ja kalojen asemasta, kuten muut inupiatit tekivät. He kävivät rannikoiden asukkaiden kanssa vaihdantakauppaa muista tarvikkeista. Karibukantojen väheneminen 1900-luvun alkuvuosikymmeninä sai monet numamiuteista muuttamaan rannikon kyliin. 1938 useat nunamiut-perheistä muuttivat takaisin Brooks Rangelle Chander Laken ja Killik Riverin alueille. Myöhemmin molemmilta alueilta perheet muuttivat Anaktuvuk Passiin. Kaupunki on ainoa jäljellä olevan nunamiut-asuinalue.

Vuoden  väestönlaskennassa Anaktuvuk Passissa asui 282 ihmistä. Näistä 87,59 % edusti etnisesti Amerikan alkuperäiskansoja.

## Lähteet

## Aiheesta muualla
Odd-Bjørn Hjelmeset

**Odd-Bjørn Hjelmeset** (s. 6. joulukuuta 1971 Nordfjordeid, Norja) on norjalainen maastohiihtäjä, joka tunnetaan erityisesti perinteisen hiihtotavan taitajana. Vapaalla hiihtotavalla hän ei ole yltänyt vastaaviin saavutuksiin.

Vuoden 1999 MM-hiihdoissa Ramsaussa Hjelmeset saavutti pronssia kymmenen kilometrin perinteisen hiihtotavan kilpailussa. Kaksi vuotta myöhemmin Lahden MM-hiihdoissa hän voitti viestikultaa yhdessä Frode Estilin, Thomas Alsgaardin ja Tor Arne Hetlandin kanssa sekä henkilökohtaisessa 15 kilometrin perinteisen hiihtotavan kilpailussa pronssia.

Vuoden 2002 talviolympialaisissa Salt Lake Cityssä Hjelmeset hiihti pronssille 50 kilometrin perinteisen tyylin kisassa. Vuoden 2005 Oberstdorfin MM-hiihdoissa hän saavutti toisen viestimaailmanmestaruutensa Estilin, Lars Bergerin ja Tore Ruud Hofstadin kanssa sekä saavutti 50 kilometrillä pronssia. Vuoden 2007 Sapporon MM-kisoissa Hjelmeset voitti 50 kilometrin perinteisen tyylin kisan loppukirikamppailussa Estiliä vastaan. Liberecin MM-kilpailuissa 2009 hän hiihti toisen osuuden kultaa voittaneessa Norjan viestijoukkueessa. Vancouverin olympialaisissa 2010 Hjelmeset hiihti toisen osuuden Norjan hopeaa saavuttaneessa viestijoukkueessa.

Maailmancupissa Hjelmeset on voittanut kahdeksan osakilpailua, ollut viisi kertaa toinen ja kuusi kertaa kolmas (1. joulukuuta 2014). Kaudella 1999–2000 hän sijoittui sprintticupissa toiseksi ja kokonaiskilpailussa kolmanneksi.

Seuratasolla Hjelmeset edustaa Fjellhug/Vereide IL:ää. 

## Lähteet
*
Hiihdon maailmanmestaruuskilpailut 1987

**Vuoden 1987 [[hiihdon maailmanmestaruuskilpailut]]** järjestettiin Oberstdorfissa Saksan liittotasavallassa 12.–21. helmikuuta 1987.

Ensimmäistä kertaa arvokilpailuissa kilpailtiin erikseen vapaan ja perinteisen hiihtotavan kilpailuissa.

## Miesten maastohiihto
### 15 km (p)



**Päivämäärä**: 15. helmikuutaSuomen Jari Laukkanen oli kilpailussa yhdeksäs, Harri Kirvesniemi 12., Aki Karvonen 15., Ari Hynninen 16. ja Kari Härkönen 28:s.



### 30 km (p)



Suomen Kari Ristanen oli kilpailussa kymmenes ja Jari Laukkanen 12:s.



### 50 km (v)



Suomen Harri Kirvesniemi oli kilpailussa 20. ja Jari Laukkanen 31:s.



### 4 × 10 km viesti






## Naisten maastohiihto
### 5 km (p)



Suomen Pirkko Määttä oli kilpailussa yhdeksäs, Tuulikki Pyykkönen 12. ja Jaana Savolainen 29:s.



### 10 km (p)



Suomen Pirkko Määttä oli kilpailussa kahdeksas, Eija Hyytiäinen 12. ja Tuulikki Pyykkönen 20:s.



### 20 km (v)



Suomen Pirkko Määttä oli kilpailussa 17., Eija Hyytiäinen 22. ja Jaana Savolainen 33:s.



### 4 × 5 km viesti






## Yhdistetty
### Normaalikilpailu (K90 + 15 km)



Alun perin kilpailussa sijoittui toiseksi yhdysvaltalainen Kerry Lynch, joka sittemmin hylättiin hänen jäätyään kiinni dopingrikkomuksesta.

Suomen Jouko Parviainen oli kilpailussa 16., Sami Leinonen 25., Jyri Pelkonen 37. ja Jukka Ylipulli keskeytti.



### Joukkuekilpailu (K90 + 3×10 km)



Suomen joukkue (Sami Leinonen, Jouko Parviainen ja Jyri Pelkonen) oli kilpailussa seitsemäs.



## Mäkihyppy
### Normaalimäki (K90)



Suomen Tuomo Ylipulli oli kilpailussa seitsemäs ja Pekka Suorsa 13:s.



### Suurmäki (K110)



Suomen Tuomo Ylipulli oli kilpailussa kymmenes, Ari-Pekka Nikkola 11. ja Matti Nykänen 19:s.



### Joukkuemäki (K110)






## Mitalitaulukko
Sean Astin

**Sean Patrick Astin** (s. 25. helmikuuta 1971, Santa Monica, Kalifornia, Yhdysvallat) on yhdysvaltalainen näyttelijä, elokuvaohjaaja ja tuottaja. Hän on näytellyt muun muassa *[[Taru sormusten herrasta (elokuvatrilogia)|Taru sormusten herrasta]]* -elokuvatrilogiassa, jossa hän esittää Samvais Gamgi -nimistä hobittia.

Myös Sean Astinin vanhemmat Patty Duke ja John Astin ovat näyttelijöitä. Astin on ollut naimisissa Christine Astinin (o.s. Harrell) kanssa vuodesta 1992 lähtien. Heillä on kolme tytärtä.

## Filmografia
### Elokuvat

### Televisiosarjat

### Ääninäyttely

## Aiheesta muualla

* 
* Virallinen sivusto
Bruce Spence

**Bruce Spence** (s. 17. syyskuuta 1945 Auckland) on australialainen näyttelijä. Hän on näytellyt muun muassa *[[Taru sormusten herrasta: Kuninkaan paluu (elokuva)|Taru Sormusten Herrasta: Kuninkaan paluu]]* -elokuvassa Sauronin Suuta, *[[Star Wars: Episodi III – Sithin kosto]]* Tion Medonia ja ollut *[[Nemoa etsimässä]]* -elokuvassa ääninäyttelijänä.

Bruce Spence on ollut naimisissa Jenny Spencen kanssa vuodesta 1973 lähtien, heillä on kaksi lasta. Spence on tunnettu isosta koostaan, hän on 201 cm pitkä.

## Palkinnot
* Hoyts Prize for Best Performance (1972)
* Best Actor – Male (2005)

### Ehdokkuudet
*Saturn-palkinto (1983)

## Valikoitu filmografia
* *[[Keskelle galaksia ja käännös vasempaan]]*
* *[[Mad Max 2 – asfalttisoturi]]*
* *[[Mad Max – ukkosmyrsky]]*
* *[[Matrix Revolutions]]*
* *[[Taru sormusten herrasta: Kuninkaan paluu (elokuva)|Taru sormusten herrasta: Kuninkaan paluu]]*
* *[[Nemoa etsimässä]]*
* *[[Star Wars: Episodi III – Sithin kosto]]* 
* *[[Good Guys Bad Guys]]*
* *[[The Year My Voice Broke]]*
* *[[Sweet Talker]]*
* *[[Stork]]*
* *[[Australia (vuoden 2008 elokuva)|Australia]]*
* *[[Totuuden miekka]]* (televisiosarja)

## Aiheesta muualla
*
Ilmailuhallinto

**Ilmailuhallinto** (, ) oli vuosina 2006–2009 toiminut Liikenne- ja viestintäministeriön alainen itsenäinen virasto ja Suomen kansallinen ilmailuviranomainen, joka ylläpiti ja kehitti lentoturvallisuutta. Ilmailuhallinnon tehtävänä oli antaa kansallisia lentoturvallisuusnormeja, myöntää lupia, pitää ilma-alus- ym. rekistereitä, valvoa lentoliikennettä ja muuta ilmailutoimintaa sekä osallistua kansainväliseen yhteistyöhön. Ilmailuhallinnon toiminnot siirtyivät 1. tammikuuta 2010 alkaen uuteen Liikenteen turvallisuusvirastoon.

Ilmailuhallinnon toimintakulut katettiin veronmuotoisella lentoliikenteen valvontamaksulla, jota perittiin lentoasemien pitäjiltä, sekä suoritemaksuilla.

Ilmailuhallinto perustettiin 1. tammikuuta 2006 siirtämällä siihen Ilmailulaitoksen alaisen Lentoturvallisuushallinnon ja Ilmailulaitoksen viranomaisyksikön, Lentoliikennehallinnon, tehtävät. Ilmailuhallinnon perustaminen liittyi ilmailulainsäädännön kokonaisuudistukseen.

Kansainvälisellä tasolla vastaavia tehtäviä hoitaa Kansainvälinen siviili-ilmailujärjestö (ICAO) ja Euroopan tasolla  Euroopan lentoturvallisuusvirasto (EASA).

Ilmailuhallinnon pääkonttori sijaitsi Vantaalla, ja sen toimintaa johti ylijohtaja Kim Salonen. Henkilöstön määrä oli noin 130.

## Aiheesta muualla
*Ilmailuhallinnon verkkosivut huhtikuussa 2009 (archive.org)
*Ilmailulaki 29.12.2005/1242
*Laki Ilmailuhallinnosta 29.12.2005/1247
*Liikenne- ja viestintäministeriön hallinnonala
Häivähdys purppuraa

**Häivähdys purppuraa** () on Alice Walkerin kirjoittama romaani vuodelta 1982. Romaanin tarina alkaa vuodesta 1937, jolloin Yhdysvaltain eteläosissa oli vielä voimassa rotuerottelua koskevat lait. Kirja sai Pulitzer-palkinnon ja National Book Awardin vuonna 1983. Se pureutuu Yhdysvaltain etelän rotusortoon sekä taloudelliseen kurjuuteen.

Steven Spielberg on ohjannut romaanin pohjautuvan samannimisen elokuvan, joka valmistui vuonna 1985. Elokuvassa näyttelevät muun muassa Whoopi Goldberg (Celie) ja Oprah Winfrey (Sofia). Sen sanotaan olevan hyvin uskollinen kirjan hengelle.

Vuonna 2023 valmistui samanniminen musikaalielokuva, jonka on ohjannut Blitz Bazawule.

## Lähteet
* 

### Viitteet
Pertti Purhonen

**Pertti Ilmari ”Purtsi” Purhonen** (14. kesäkuuta 1942 Helsinki – 5. helmikuuta 2011 Porvoo) oli suomalainen nyrkkeilijä ja olympiamitalisti. Urheilu-uransa jälkeen hän toimi muun muassa vuonna 1978 perustetun Kriisipalveluyhdistys ry:n toiminnanjohtajana.

Pertti Purhosen puoliso vuosina 1970–1974 oli häntä yhdeksän vuotta vanhempi TV-juontaja Teija Sopanen.

## Urheilu-ura
Purhosen nyrkkeilyuran paras saavutus on olympiapronssi Tokiosta 1964. Hän otteli välisarjassa (alle 67&nbsp;kg) ja voitti australialaisen Francis Robertsin tuomariäänin 5–0, tšekkoslovakialaisen Bohumil Němečekin kehätuomarin keskeytyksellä kolmannessa erässä sekä nigeriläisen Issaka Daborén pistein 3–2. Välierässään hän hävisi Neuvostoliiton Ričardas Tamulisille pistein 0–5.

Purhonen otteli kolmissa EM-kilpailuissa. Belgradissa 1961 hän hävisi 60 kilogramman sarjan avausottelussaan tuomariäänin 0–5 skotlantilaiselle Richard McTaggartille, joka sittemmin voitti kultaa. Moskovassa 1963 Purhonen hävisi 67-kiloisissa Ričardas Tamulisille pistein 0–5, ja Tamulis kukisti seuraavatkin vastustajansa ja voitti kultaa. Rooman EM-kilpailuissa 1967 Purhonen hävisi 67 kilogramman sarjassa tanskalaiselle Jörgen Hansenille kehätuomarin keskeytyksellä ensimmäisessä erässä.

Purhonen voitti Pohjoismaiden mestaruuden 60 kilogramman sarjassa vuonna 1961  sekä 67-kiloisissa vuosina 1963 ja 1967. Hän voitti Suomen mestaruuden 60-kiloisissa vuosina 1960 ja 1961, 63,5-kiloisissa vuonna 1962 sekä 67-kiloisissa vuosina 1963–1968. Hän edusti tuolloin Viipurin Nyrkkeilijöitä.

## Viimeiset vaiheet
Purhonen kuoli helmikuussa 2011 pitkällisen sairauden jälkeen. Hän vietti viimeiset elinvuotensa Porvoossa, Näsin sairaalan dementiayksikössä. Hän sairasti Alzheimerin tautia.

Hänet on haudattu Malmin hautausmaalle (40-6-132).

## Urheilusaavutuksia
* Olympiapronssia Tokio 1964 (nyrkkeily, sarja 67 kg)
* PM-kultaa 1961 (60 kg), 1963, 1967 (67 kg)
* SM-kultaa 1960–1961 (60 kg), 1962 (63,5 kg), 1963–1968
## Teoksia
*Purhonen, Pertti: *Purtsin stoori.* Weilin+Göös 1970.
*Mustonen, Pertti  (toim.): *Pertti Purhonen: Mitä nyt, Purtsi?* Weilin+Göös 1972.

## Lähteet
* 
* 

### Viitteet

## Aiheesta muualla
* Pertti Purhosen muistokirjoitus ''Helsingin Sanomissa''.
* Purtsi nyrkkeili olympiapronssia ja auttoi alkoholin viemiä. Ylen Elävä arkisto.
Pönttökamera

**Pönttökamera** on kamera, jolla voi tarkkailla linnunpöntössä pesiviä lintuja. Useiden pönttökameroiden kuvia on mahdollista katsella internetissä. Pönttökameran kuva on joko reaaliaikaista videokuvaa tai ajoittain päivittyviä pysäytyskuvia. Myös erilaisia kuvagallerioita on olemassa.

## Pönttökameratekniikka
Monessa pönttökamerassa on infrapunakamera, joka käyttää ihmissilmälle näkymätöntä valoa. Se ei sivustojen mukaan ole haitallista pesiville linnuille. Linnunpönttöihin on asennettu kamera (yleensä web-kamera) ja mahdollisesti mikrofoni. Pönttökamera on helppoa rakentaa itse asentamalla ulkokäyttöön sopiva valvontakamera riittävän suureen linnunpönttöön. Pönttökameraa rakennettaessa on syytä ottaa huomioon laitteiden kestävyys ulko-oloissa.

## Lähteet
*Ponttokamera.net
*Vogel-nest-kamera.com 

### Viitteet

## Aiheesta muualla
*Talitintti.com
*Suora lähetys linnunpöntöstä
Cristiano Lucarelli

**Cristiano Lucarelli** (s. 4. lokakuuta 1975 Livorno, Italia) on pelaajauransa päättänyt italialainen jalkapalloilija ja nykyinen valmentaja. Hän valmentaa Catania Calciota.

Lucarelli on Livornon kaupungin omia poikia ja on kannattanut AS Livorno Calciota lapsesta asti. Tämän takia hän oli Livornon kannattajien suuri suosikki. Livornon noustessa Serie B:stä Serie A:han Lucarelli teki 29 maalia 38 ottelussa, mikä oli merkittävä tekijä joukkueen sarjanousussa. Livornon ensimmäisellä kaudella Serie A:ssa 55 vuoteen (vuonna 2004) Lucarelli voitti maalikuninkuuden 24 maalillaan.

Lucarelli hylkäsi pitkään Euroopan suurseurojen suuret tarjoukset mutta siirtyi kesällä 2007 Šah’tar Donetskiin. Ukrainassa Lucarelli ei ollut kuin puolisen vuotta. Tammikuussa 2008 Parma osti hänet Donetskista kuudella miljoonalla ja teki tämän kanssa kolmen ja puolen vuoden pituisen sopimuksen. 

Lucarelli on suuri Che Guevaran ihailija sekä kommunisti. Hän piti pelaamisesta oikeistolaista Laziota vastaan.

Lucarelli lopetti pelaajauransa vuoteen 2012 ja on sen jälkeen toiminut valmentajana Italiassa.

## Lähteet

## Aiheesta muualla
* Viralliset sivut
Ilmanvaihtokone

**Ilmanvaihtokone** on rakennuksen ilmanvaihtojärjestelmässä ilmaa kierrättävä laite. Ilmanvaihtokoneen aikaansaaman ilmanpaineen avulla kuljetetaan tuore ilma kanavia pitkin huonetiloihin ja/tai käytetty jäteilma pois rakennuksesta. Ilmanvaihtokoneen tarve riippuu käytetystä ilmanvaihtojärjestelmästä.

*Koneellisessa tulo- ja poistoilmajärjestelmässä* sekä jäteilman poisto että korvausilman otto hoidetaan ilmanvaihtokoneen puhaltimella.  

*Koneellisessa poistoilmajärjestelmässä* ilma poistetaan rakennuksesta koneellisen huippuimurin, ei varsinaisen ilmanvaihtokoneen avulla. Korvausilma virtaa sisään korvausilmaventtiileistä tai hallitsemattomassa järjestelmässä rakenteiden raoista. Poistettavan ilman lämpö voidaan ottaa talteen poistoilmalämpöpumpulla.

*Painovoimaisessa ilmanvaihtojärjestelmässä* ei käytetä ilmanvaihtokonetta lainkaan, vaan ilma liikkuu korkeuden, tuulen tai lämpötilan erotuksen aikaansaaman paine-eron avulla.  Painovoimaisessa järjestelmässä lämmön talteenotto poistettavasta ilmasta ei ole mahdollista.

## Lämmöntalteenotto

Koneellisen tulo- ja poistoilmajärjestelmän ilmanvaihtokoneet on nykyisin lähes poikkeuksetta varustettu lämmöntalteenotto (LTO)-laitteella, jolloin rakennuksesta poistettavan jäteilman sisältämää lämpöä siirretään tuloilmaan eri menetelmillä.  Näin saadaan jäteilman energiasta osa talteen rakennuksen tuloilmaan ja rakennuksen lämmitystarvetta vähennettyä. Nykyään moderni tapa lämmöntalteenoton toteutukseen on käyttää lämmönsiirtimenä lämpöpumppua, näin poistoilman sisältämä energia voidaan siirtää patterilämmitykseen, käyttöveteen tai tuloilman lämmittämiseen hyvin tehokkaasti. 

## Lähteet

* 

## Aiheesta muualla
* Rakennusten sisäilmasto ja ilmanvaihto. Määräykset ja ohjeet 2012 
* Talotekniikkainfo
Josephine Tewson

**Josephine Ann Tewson** (26. helmikuuta 1931 Hampstead, Lontoo – 18. elokuuta 2022 Northwood, Lontoo) oli englantilainen näyttelijä. Hän oli mukana muun muassa sarjassa *[[Pokka pitää]]* (), jossa hän näytteli Hyacinth Bucketin naapuria Elizabethia. 

## Nuoruus
Tewson syntyi Lontoon Hampsteadissa vuonna 1931. Hänen äitinsä Kate oli hoitaja ja isänsä William muusikko. Oppikoulun käytyään Tewsonin oli tarkoitus opiskella englantia, mutta hänen opettajansa kannusti häntä suuntautumaan näyttämöalalle. Tewson pääsi opiskelemaan Royal Academy of Dramatic Art -kouluun, josta hän valmistui vuonna 1952.

## Ura
Tewson siirtyi valmistumisensa jälkeen suoraan repertuaariteatteriin. Esiintyessään Salisburyssä vuonna 1957 hän tapasi näyttelijä Leonard Rossiterin, josta tuli hänen ensimmäinen aviopuolisonsa. Vuonna 1968 Tewson esitti taloudenhoitajaa Tom Stoppardin näytelmässä *The Real Inspector Hound*. Näytelmän yhteydessä hän tapasi Ronnie Barkerin, joka suositteli Tewsonia David Frostin televisiosarjaan *Frost on Sunday*.

Tewsonista tuli Barkerin luottonäyttelijä, ja he esiintyivät yhdessä useissa televisiosarjoissa, kuten sketsikomediasarjassa *[[The Two Ronnies]]* vuosina 1971–1981. Vuonna 1990 Tewson aloitti tunnetuimmassa roolissaan *Pokka pitää* -sarjan Elizabethina. Tewsonin roolihahmo oli Hyacinth Bucketin naapuri, joka kammosi tämän kahvikutsuja kahvikuppineuroosinsa vuoksi. Tewson oli mukana sarjassa sen loppuun 1995 asti.

Vuosina 2003–2010 hän näytteli kirjastonhoitaja neiti Davenportia televisiosarjassa *[[Vielä virtaa]]*. Tämän jälkeen hänet nähtiin vielä kolmessa eri roolissa saippuasarjassa *[[Tohtorit]]*. Vielä yli kahdeksankymppisenä hän esiintyi näyttämöllä yhden naisen näytelmässään *Still Keeping Up Appearances*.

## Yksityiselämä
Tewson oli naimisissa kahdesti. Hän avioitui näyttelijä Leonard Rossiterin kanssa vuonna 1958, mutta liitto päättyi eroon kolme vuotta myöhemmin. Vuonna 1972 Tewson avioitui hammaskirurgi Henry Newmanin kanssa. Liitto kesti Newmanin kuolemaan 1980 saakka.

Tewson kuoli 91-vuotiaana näyttelijöiden lepokoti Denville Hallissa 18. elokuuta 2022.

## Lähteet
Heidi Krohn

**Heidi Silja Krohn** (s. 17. elokuuta 1934 Helsinki) on suomalainen näyttelijä. Hän on valmistunut Suomen teatterikoulusta ja oli vuosina 1955–1995 kiinnitettynä useissa ammattiteattereissa ja esiintyi elokuva- ja televisiorooleissa.

1950-luvulla Krohn oli elokuvarooliensa ansiosta yksi Suomen suosituimmista naisnäyttelijöistä. Hänen ensimmäinen elokuvansa oli *[[Leena (elokuva)|Leena]]* (1954), jossa Krohn näytteli pääosan opiskellessaan vielä teatterikoulussa. Krohnin elokuvarooleista tunnetuin on pääosa Jack Witikan ohjaamassa elokuvassa *[[Silja – nuorena nukkunut]]* (1956).

## Yksityiselämä
Krohnin isä oli kirjallisuustieteen ja estetiikan professori Eino Krohn ja äitipuoli näyttelijä Kerttu Krohn. Heidi Krohnin oma äiti sairastui skitsofreniaan pian Heidin syntymän jälkeen. Äidille tehtiin lobotomia ja hänen persoonansa muuttui dramaattisesti, ja hän jäi pois Heidin elämästä. Talvi- ja jatkosodan aikana Krohn lähetettiin veljensä kanssa kahdesti sotalapseksi Ruotsiin.

Krohnin poika avoliitosta näyttelijä Esko Salmisen kanssa on näyttelijä Kristo Salminen. Krohnin ja näyttelijä Stig Fransmanin tyttäriä ovat näyttelijä Sanna Fransman ja Minna Lavikainen.

## Teatterikiinnitykset
* Teatteri 55. 1955–1957
* Tampereen pikkuteatteri 1959–1961
* Helsingin Kaupunginteatteri 1965–1972
* Turun kaupunginteatteri 1972–1977
* Helsingin kaupunginteatteri 1977–1995
* Teatteri Avoimet Ovet 1999–2000

## Tunnustukset
* Suomen kulttuurirahaston apuraha vuosina 1965, 1987, 1993 ja 1998 
* Valtion taideapuraha 1967 ja 1989
* Näyttelijäliiton hopeinen ja kultainen ansiomitali
* Näyttelijäliiton kunniajäsenmerkki 2000
* Valtion taiteilijaeläke vuodesta 1996

## Filmografia

### Elokuvat
* Leena (1954)
* Tähtisilmä (1955)
* Silja – nuorena nukkunut (1956)
* Tyttö tuli taloon (1956)
* Pää pystyyn, Helena (1957)
* Vihdoinkin hääyö... (1957)
* Nummisuutarit (1957)
* Herra sotaministeri (1957)
* Paksunahka (1958)
* Turkasen tenava! (1963)
* Vihreä leski (1968)
* Runoilija ja muusa (1978)
* Tuntematon ystävä (1978)
* Apinan vuosi (1983)
* V. Y. Vihdoinkin yhdessä (1986)
* Anita (1994)
* Kasvoton mies (1995)
* Rakkaus ja laki: Lähimmäisenrakkaus (2017)

### Televisiosarjat
* Koettakaa vedellä, vastasi palopäällikkö (1983)
* Kotikatu (1996)
* Palava rakkaus (1997)
* Tähtilampun alla (1997)
* Ihmeidentekijät (1998)
* Parhaat vuodet (2000–2002)
* Benner & Benner (2002)
* Venny - Kultakauden kolmiodraama (2003)
* Käenpesä (2004)
* Salatut elämät (2005)
* Helppo elämä (2009–2010)
* Mustat lesket (2014)

## Lähteet

## Aiheesta muualla
*  
* Heidi Krohn -kotisivu